રાસાયણિક ખાતર અને જંતુનાશક દવાઓના વધુ પડતા વપરાશથી આજે આપણા ખોરાક પણ વિષયુક્‍ત બન્‍યા છે. આ પ્રકારના ખોરાક, શાકભાજી, ફ્‍ળ ખાધા વગર આપણી પાસે કોઇ વિકલ્‍પ નથી. ગાયનું દૂધ કે માતાનું દૂધ પણ આવી ઝેરી અસરથી મુક્‍ત નથી. એટલે જ ત્રણ વર્ષનું બાળક પણ કેન્‍સરનો ભોગ બની શકે છે. તમાકુ વગેરે વ્‍યસનો ઉપરાંત આહાર અને જીવનશૈલીના નિયમોની ઉપેક્ષાથી શરીરમાં ઝેરી તત્ત્વો પેદા થાય છે. આ વિષ માનવ શરીરના કોષકેન્‍દ્ર સુધી પહોંચે છે. આથી કોષકેન્‍દ્રમાં એવી અસર પેદા થાય છે કે જેનાથી કોઇ કોષ તેની કુદરતી મર્યાદાનું ઉલ્‍લંઘન કરી અનેક ગણા કોષો પેદા કરે છે. આ વધેલા કોષો ગ્રંથિ જેવો વિકાર પેદા કરે છે જેનું નામ કેન્‍સર છે.